**Тұрақты комиссияның**

 **2019 жылғы 30 қаңтардағы**

 **қаулысы**

**Астана қаласының Кәсіпкерлер**

**палатасының белгіленген салық**

**ставкаларын төмендетуге қатысты**

**өтінішін қарастыру туралы**

 Астана қаласы мәслихатының бюджет, экономика, өнеркәсіп және кәсіпкерлік мәселелері жөніндегі тұрақты комиссиясы (бұдан әрі – Тұрақты комиссия) Астана қаласының Кәсіпкерлер палатасының белгіленген салық

ставкаларын төмендетуге қатысты өтінішін қарастырып, «Салықтар және бюджетке өзге де міндетті төлемдер туралы» Қазақстан Республикасы Кодексінің 546-бабына сәйкес белгіленген базалық ставкалар шегінде жергілікті өкілетті органдар Астана қаласында қызметін жүзеге асыратын барлық салық төлеушілер үшін белгілеген салықтың бірыңғай ставкаларын белгілейді.

«Астана қаласының аумағында белгіленген салық ставкаларын белгілеу туралы» Астана қаласы мәслихатының 2009 жылғы 31 наурыздағы №203/31-IV шешімімен қала аумағында қызметін жүзеге асыратын барлық салық төлеушілер үшін белгіленген салықтың бірыңғай мөлшері белгіленгендігін және 2009 жылдан бастап өзгермегендігін айту қажет.

Тұрақты комиссия Астана қаласы мәслихатының атына соңғы үш жыл бойы Астана қаласының кәсіпкерлерінен Астана қаласының мәслихаты бекіткен белгіленген салық ставкаларын ең төменгі мөлшерге дейін төмендетуге қатысты өтініштері түсіп жатқандығын атап айтты.

Қазақстан Республикасының Салық кодексімен белгіленген салықтың базалық ставкаларының минимальды мөлшері қарастырылғандығын, сондай-ақ, Астана қаласының шағын және орта бизнесін қолдау және алдағы уақытта әрі қарай дамыту мақсатында тұрақты комиссия **ҚАУЛЫ ЕТТІ:**

1. Астана қаласының Кәсіпкерлер палататысының өтініші назарға алынсын.
2. «Астана қаласының Инвестициялар және кәсіпкерлікті дамыту басқармасы» ММ-не «Астана қаласының Стратегиялық және бюджеттік жоспарлау басқармасы» ММ-мен бірге белгіленген салық ставкаларын 2 есеге азайтумен «Астана қаласының аумағында белгіленген салық ставкаларын белгілеу туралы» Астана қаласы мәслихаты шешімінің жобасын әзірлеу және Астана қаласы мәслихатының қарауына енгізу ұсынылсын.

**Бюджет, экономика, өнеркәсіп**

**және кәсіпкерлік мәселелері**

**жөніндегі тұрақты комиссия төрағасы М. Шекенов**